open-index/open-wikipedia-markdown huggingface dataset:
Црква „Св. Никола“ - Ниверо

**Свети Никола** ( — црква во селото Ниверо, Нигритско, Егејска Македонија. Влегува во состав на Серско-нигритската епархија на Цариградската патријаршија. Претставува парохиски храм на селото.

Во 1920-тите во селото се доселиле 200 грчки семејства и ја изградиле црквата „Св. Никола“. Иконата „Пресв. Богородица Вратарница“ датира од 1930 г. Храмот е повеќепати преуредуван, но постепено станал премал за потребите, па во 1988 г. е подигната велелепна трикорабна базилика со купола. Осветена е на 14 мај 1996 г. од митрополитот Максим Серско-нигритски.

Во парохијата влегуваат и параклисите „Живоносен Извор“, „Св. Илија“ и „Св. Троица“.

## Поврзано
* Серско-нигритска епархија

## Наводи

Никола, Ниверо
Никола, Ниверо
Категорија:Појавено во 1988 година
Црква „Св. Јован Претеча“ - Сер

**Свети Јован Претеча** () — црква во градот Сер, Егејска Македонија. Влегува во состав на Серско-нигритската епархија на Цариградската патријаршија.

Градбата претставува трикорабна базилика со женска црква, типична за своето време.

Во 1990 г. храмот е прогласен за заштитен споменик на културата заради оригиналниот архитектонски стил и украсеност.

## Поврзано
* Серско-нигритска епархија

## Наводи

## Надворешни врски

Јован Претеча
Јован Претеча, Сер
Категорија:Споменици на културата во Сер (општина)
Категорија:Појавено во 1819 година
Црква „Св. Ѓорѓи“ - Топалово

**Свети Ѓорѓи** () — црква во селото Топалово, Серско, Егејска Македонија. Влегува во состав на Серско-нигритската епархија на Цариградската патријаршија. Претставува парохиски храм на селото.

## Историја
Црквата е изградена во 1947 г. Осветена е во 1984 г. од митрополитот Максим Серско-нигритски. Градбата претставува крстовиден храм без купола.

## Поврзано
* Серско-нигритска епархија

## Наводи

Ѓорѓи, Топалово
Ѓорѓи, Топалово
Категорија:Појавено во 1947 година
Црква „Св. Димитриј“ - Лакос

**Свети Димитриј** () — црква во поранешното село Лакос, Серско, Егејска Македонија. Влегува во состав на Серско-нигритската епархија на Цариградската патријаршија. Ова е единствената преостаната градба од некогашното село.

Лакос било чисто македонско село сместено на 7&nbsp;км северно од градот Сер, над манастирот „Св. Јован Претеча“. Било опожарено и уништено од грчката војска во 1913 г. за време на Втората балканска војна.

Црквата се наоѓа под патот во чемпресова шумичка, а дворoт ѝ е ограден со ниска камена ограда. Изградена е во 1867 г. Од север до храмот се стасува по камени скалила. На источниот крај на црквата, до апсидата однадвор има мала прилепена костурница со паднат покрив. Има влез од запад кон женската црква, а главниот влез е од југ низ мала дрвена врата. Внатре наосот е поделен на три кораби со некогаш насликани колонади. Подот бил покриен со камени плочи, од кои неколку се останати денес. Женската црква на запад има богато украсен парапет, но скалиштето кон неа е паднато. Таванот е дрвен со украси. Иконостасот исто така е дрвен и има сончев диск во горниот дел, но без иконите и царските двери. Крај двата долги ѕида има остатоци од столици за верниците.

На северниот крај на царскиот ред икони на иконостасот е претставено Исусовото воскресение. Од десната страна на ореолот стои ІС, а од десната ХС. Зад него долу е камената плоча на Христовиот гроб, а горе е Крстот. На заден план горе од двете страни на Христос има два ангела, а на попреден план има други фигури. Од десната страна е Богородица, а од левата е Свети Јован Богослов. Долу има текст со годината 1867

На јужниот крај на иконостасот е претставена Богородица со Младенецот, облечена во сино. На долниот крај има краток текст, и под него 20 септември 1869 г.

На јужниот ѕид на наосот, до иконостасот, меѓу два прозора е сцената „Архангел Михаил му ја одзема душата на богатиот“. Се забележува легнат белокос старец со брада и дигната лева рака, а над него оштетена претстава на Архангел Михаил, кој со левата нога е го притиска рамото на дигнатата рака. Долу е обележана годината 1868 година.

## Поврзано
* Серско-нигритска епархија

## Наводи

Димитриј, Лакос
Димитриј, Лакос
Категорија:Појавено во 1867 година
Црква „Св. Троица“ - Муклен

**Света Троица** () — црква во поранешното село Муклен, Серско, Егејска Македонија. Влегува во состав на Серско-нигритската епархија на Цариградската патријаршија.

Црквата е изградена во XIX век од истакнатиот мијачки мајстор Китан Петров. Претставува единствената преостаната градба од некогашното село.

## Поврзано
* Серско-нигритска епархија

## Наводи

Троица, Муклен
Троица, Муклен
Троица, Муклен
Серско-нигритска епархија

**Серско-нигритска епархија** () — епархија на Цариградската патријаршија, управувана од Грчката православна црква, со седиште во градот Сер, Егејска Македонија. Од 2003 г. епархијата ја возглавува митрополитот Теолог. Катедрална црква е „Св. Архангели“, а старата митрополитска црква е „Св. Теодор Тирон и Теодор Стратилат“.

## Историја
На крајот од XIX век Серската митрополија ја опфаќала Серската каза на Османлиското Царство. Во 1924 г. од митрополијата е одвоена Нигритската епархија, и во 1935 г. е повторно припоена кон Серската. Така, таа го добива името Серско-нигритска.

## Серски митрополити
мини|Печат на митрополитот Јован Серски, XII&nbsp;век
мини|Печат на митрополитот Теодор Серски, XII&nbsp;век
Ова е список на досегашните владици на чело на епархијата:

; Управници на Серската егзархиска епархија

## Храмови
Ова се парохиските и други поважни цркви во епархијата дадени според нивните архијерејски намесништва:

## Манастири

## Наводи

## Надворешни врски
* Мрежно место на Серско-нигритската епархија
Црква „Успение на Пресвета Богородица“ - Стара Сајта

**Успение на Пресвета Богородица** () — црква кај селото Сајта, Нигритско, Егејска Македонија. Влегува во состав на Серско-нигритската епархија на Цариградската патријаршија.

Црквата е изградена во 1730 г. според зачуваниот мермерен натпис. Се наоѓа на местото на старото село Сајта на Орсова Планина. Ограбена е за реме на германската окупација во Втората светска војна. Во 1947 - 1949 г. селото е уништено во борбите на Граѓанската војна и преместено на рамниот простор на север. Црквата е обновена. Во Серскиот црковен музеј се чуваат две икони од храмот.

## Поврзано
* Серско-нигритска епархија

## Наводи

Богородица, Старо Сајта
Богородица, Старо Сајта
Категорија:Појавено во 1730 година
Црква „Пресвета Богородица Љокали“

**Пресвета Богородица Љокали** () — црква во градот Сер, Егејска Македонија. Влегува во состав на Серско-нигритската епархија на Цариградската патријаршија. Храмот се наоѓа во северниот дел на градот и по него е наречено тамошното маало.
[мини|лево|исправено|180п|Крстот од црквата. Минијатурна резба, опкова од сребрена легура со позлата, 1617/1618&nbsp;г. [Национален историски музеј (Бугарија)|Национален историски музеј, Софија.]]

Црквата е изградена на местото на средновековниот ставропигијален манастир „Пресв. Богородица Илиокалу“ (*Μονή Παναγίας Ηλιοκάλλου*). Богородица Илиокалу е позната од 1323 г. Во 1326 г. е споменат како метох на светогорскиот манастир Филотеј, а во 1477 г. како сопственост на Кушничкиот манастир. Храмот е ограбен и опожарен од бугарската војска при нејзиното повлекување од градот за време на Втората балканска војна во јуни 1913 г. Во 1951&nbsp;г. е обновен без да се води сметка за нејзиниот дотогашен архитектонски облик.

## Поврзано
* Серско-нигритска епархија

## Наводи

## Надворешни врски

Богородица
Богородица, Сер
Категорија:Појавено во 1951 година
Верски и културен преглед на отомански Манастир

*** Верски и културен преглед на отомански Манастир*** – книга од Роберт Михајловски, истражувач на римското, византиското и културното наследство од Мелбурн. Книгата е издадена од издавачката куќа Брил.

Во ова дело за османлискиот град Манастир (Битола), Роберт Михајловски дава подробен приказ за развојот на исламската, христијанската и сефардската верска архитектура и култура како што се прикажува во градот и околината. Првично, град на работ на Виа Игнација, овој мал покраински град постепено се развил во значајно административно, воено, верско, културно и интелектуално средиште за Балканот; место кое негувало напредни повеќекултурни и повеќеконфесионални вредности со значително влијание врз образувањето на современите балкански идентитети.

## Наводи

Категорија:Книги од 2021 година
Категорија:Дела од Роберт Михајловски
Категорија:Книги за Битола
Категорија:Книги на англиски јазик
Загон

**Загон** или **дољум** — стара мерна единица за површина. Не е SI единица, единицата за површина во SI е квадратен метар (m²). 

Првично, загон или дољум (**dönüm**, од отомански турски **ﻕمنونﺿ / dönmek**) означувала површина на земја што човекот може да ја изора за еден ден. Мерката не била точно дефинирана и варирала од место до место. Во Отоманското Царство дољумот изнесувал 919,3 m².

Под името сè уште се користи, во различни стандардизирани верзии, во многу земји од поранешното Отоманско Царство. Во Турција од 1945 година усвоен е метрички дунум од 1.000 m². 

## Наводи

Категорија:Застарени мерни единици
Категорија:Единици за површина
Категорија:Архаизми
Величествените седуммина јаваат

**„Величествените седуммина јаваат!“** (англиски: *The Magnificent Seven Ride!*) — американски филм од 1960 година, во режија на Џорџ Макауан. Главните улоги ги граат: Ли Ван Клиф, Стефани Пауерс, Мајкл Калан, Мариет Хартли и Лук Аску.

## Синопсис
На Дивиот запад ништо ново: мексиканските разбојници постојано го ограбуваат населението, но шерифот Крис Адамс никако да одлучи да им застане на патот. Иако неговиот пријател постојано го предупредува на опасноста од бандите, Адамс ја одложува пресметката со нив. Меѓутоа, кога разбојниците ќе ја убијат неговата сопруга, како и еден негов добар пријател, Крис посакува да им се одмазди и собира седуммина храбри и одлучни луѓе со кои тргнува во пресметка со бандата...

## Наводи

Категорија:Филмови со Ли Ван Клиф
Категорија:Филмови со Стефани Пауерс
Категорија:Филмови со Мариет Хартли
Категорија:Филмови со Мајкл Калан
Категорија:Филмови на Џорџ Макауан
Категорија:Филмови на англиски јазик
Категорија:Филмови од 1972 година
Категорија:Американски филмови
Категорија:Вестерни
Папенбург

**Папенбург** () — град во округот Емсланд, во сојузната покраина Долна Саксонија, Германија. Се наоѓа на реката Емс и најмногу е познат по бродоградилиштето „Мајер Верфт“ насочено кон изработка на крузери.

## Географија
### Местоположба

Градот Папенбург е најсеверниот град во округот Емсланд, непосредно на граница со источнофризискиот округ Лер. Градот има должина од 11,5 километри и се протега 15,5 километри во ширина. Се наоѓа 13 километри јужно од градот Венер и 38 километри северно од градот Харен. Од Папенбург до холандската граница на запад има околу 15 километри. На југ од градот поминува крајбрежниот канал, додека на запад поминува каналот Дортмунд-Емс, како и реката Емс, која му овозможува на градот да го има најјужното морско пристаниште во Германија.

### Соседни општини

Градот Папенбург се граничи со осум општини и градови. На север се граничи со општините Вестоверлединген и Раудерфен, како и градот Венер, сите во округот Лер. На запад се граничи со општината Реде, на југ со општините Хеде, Лее и Нојлее во општинската заедница Дерпен. На исток се граничи со општината Зурволд во општинската заедница Нордхимлинг.

### Градски единици

Градот Папенбург е поделен на седум градски единици. Со општинската реформа во 1973 година поранешниот град Ашендорф (1), како и општините Хербрум (2), Тунксдорф (3), Нендорф (4) и Бокел (5) биле припоени кон градот Папенбург, чие градско јадро било поделено на Унтененде (6) и Обененде (7).

### Канали

Папенбург е најстара и најголема колонија на мочуришта во Германија, поради што поседува бројни канали. Мрежата на канали во градот изнесува околу 40 километри вкупна должина.

### Клима

Климата во Папенбург има годишна просечна температура од 8,7&nbsp;°C и просечни врнежи од 757 милиметри. Климата е под влијание на средноевропските западни ветришта.

## Политика
### Градски совет

Градскиот совет се состои од 38 избрани членови. Членовите се избираат на општи избори на секои пет години.

На последните општински избори на 12 септември 2021 година биле добиени следниве резултати:

* CDU: 14
* SPD: 11
* FDP: 3
* Зелени: 3
* UBF: 3
* UWG: 2
* AfD: 1
* Linke: 1

### Градоначалник

Градоначалникот на градот Папенбург е Ванеса Гатунг (SPD), која на последните избори на 26 септември 2021 година освоила 62,57% од гласовите.

### Збратимени градови

Папенбург е збратимен со следниве градови:

*  Рошфорт, Франција (од 1988 г.)
*  Погранични, Русија (од 1995 г.)

## Галерија


Податотека:2013-05-03 Fotoflug Leer Papenburg DSCF7011.jpg|Градскиот парк
Податотека:Papenburg Zugbrücke.jpg|Канали низ градот
Податотека:Papenburg Windmühle1.jpg|Ветерници
Податотека:Papenburg, St, Antonius-Kirche.jpg|Црквата „Св. Антонио“
Податотека:Papenburg - Bahnhofstraße + Bahnhof 01 ies.jpg|Железничката станица


## Наводи

## Надворешни врски

*  

Категорија:Емсланд
Категорија:Населени места основани во 1631 година
Југосфера

десно|мини|250x250пкс| Карта на поранешна Југославија
**Југосфера** — поим кој од неодамна се користи за териториите на поранешната Социјалистичка Федеративна Република Југославија, односно денешните држави кои до 1991 година беа нејзин составен дел. Тоа се:

* Босна и Херцеговина
* Македонија
* Словенија
* Србија
** Косово (чиј статус е предмет на спор)
* Хрватска
* Црна Гора

Поимот првпат бил употребен во The Economist во 2009 година. Неговата употреба почнала да се шири со цел да се замени дотогашниот наизв **поранешна Југославија**, односно да се избегне забуна што би предизвикала негова евентуална употреба за поранешната држава наместо за денешните држави наследници. Поимот југосфера се користи и за да се избегнат сите политички конотации на терминот Југославија, односно да се означи дека тоа е културна сфера, а не политичка заедница.

## Поврзано
* Распаѓање на Југославија
* Југоносталгија
* Југословенство
* Југословени
* Западен Балкан

## Наводи

## Надворешни врски
* Former Yugoslavia patches itself together: Entering the Yugosphere , eumonitor.net
* The "Yugo-sphere"

Категорија:Балкански Полуостров
Категорија:Неологизми
Категорија:Југославија
Категорија:Зборови што ги нема во ТРМЈ
Китан Петров

**Китан Петров Ангелков** (1793 - 1866) — македонски градител и копаничар, претставник на Дебарската школа.

## Живот и дела
Роден е во 1793 година, во мијачкото велешко село Папрадиште, во големиот градителско-зографски род Ангелковци. Татко му Петар и дедо му Ангелко исто така биле градители и копаниачри. Китан предводел своја тајфа од 50-60 лица и градел цркви, манастирски конаци и други градби. Се занимавал со копаничарство, а потоа станал и иконописец. Негово дело се разни цркви во Бер и Воден и една од црквите во Сер. Црквите „Св. Ѓорѓи“ во Шемолтос, „Св. Троица“ во Муклен и „Сретение Господово“ во Јениџе исто така се негови дела. Автор е на црквата „Св. Димитриј“ во Крива Паланка. Му помагал на Дамјан Јанкулов Рензовски при изградбата на црквата „Св. Благовештение“ во Прилеп, завршена во 1838 г. Китан Петров е автор на градбата, иконостасните резби и иконите во Слепченскиот манастир.

Починал во 1866 година, во родното село.

## Родословие

## Поврзано
* Дебарска школа
* Македонска резба
* Ангелковци (папрадишки род)

## Наводи

Категорија:Македонски копаничари
Категорија:Македонски архитекти
Категорија:Македонски иконописци
Категорија:Родени во 1793 година
Категорија:Починати во 1866 година
Категорија:Ангелковци (папрадишки род)
Категорија:Претставници на Дебарската школа
Категорија:Луѓе од Папрадиште (Велешко)
Категорија:Починати во Папрадиште (Велешко)
Црква „Рождество на Пресвета Богородица“ - Омур Беј

**Рождество на Пресвета Богородица** () — црква во селото Омур Беј, Нигритско, Егејска Македонија. Влегува во состав на Серско-нигритската епархија на Цариградската патријаршија.

Црквата е сместена во старото село, високо на Орсова Планина. Изградена е во XVIII век. За време на Граѓанската војна во 1947 - 1949 г. селото е наполно уништено. Во 1987 - 1989 г. црквата е обновена заедно со соседната „Св. Атанасиј“ од повратници Германија меѓу претходно доселените понтски Грци.

## Поврзано
* Серско-нигритска епархија

## Наводи

Богородица, Омур Беј
Богородица, Омур Беј
Црква „Св. Никола“ - Дервешани

**Свети Никола** () — средновековна црква во селото Дервешани, Серско, Егејска Македонија. Влегува во состав на Серско-нигритската епархија на Цариградската патријаршија.

## Местоположба
Црквата е сместена на 1,3&nbsp;км јужно од Дервешани, во полето под јужните падини на Сминица.

## Историја
Храмот е изграден во XIV век. Веројатно е поврзана со манастирската црква „Св. Никола Кантопулски“, метох на манастирот „Св. Бессребреници“, кој пак бил во владение на Иверскиот манастир. Сè до 1953 г. црквата била во голема мера напуштена и обрасната со растенија. Во 1956 г. е расчистена и лошо подновена, заменувајќи го покривот со бетонска плоча. Првобитниот живопис е зачуван во апсидата на исток — денешната претстава на Богородица Поширока од небесата ја повторува изворната. Датумот на современата мермерна плоча е произволен.

## Опис
Храмот е е поствизантиски еднокорабен триконхален храм со купола и внатрешни димензии од 4,50 × 5,23&nbsp;м со конхите. Сите конхи однадвор се полукружни. На источниот ѕид на апсидата се забележуваат мали фрагменти од првобитните фрески.

## Поврзано
* Серско-нигритска епархија

## Наводи

Никола, Дервешани
Никола, Дервешани
Црква „Успение на Пресвета Богородица“ - Дервешани

**Успение на Пресвета Богородица** () — црква кај селото Дервешани, Серско, Егејска Македонија. Влегува во состав на Серско-нигритската епархија на Цариградската патријаршија.

Црквата се наоѓа на 1,5&nbsp;км северно од Дервешани, во поднижјето на ридот Власелник на месноста Пројавена (Фанеромени). На јужната вертикална страна на ридот во црковниот двор има средновековна фреска насликана на висина од 5,5&nbsp;м на карпата. На неа е претставена Богородица со Младенецот. На фреската е напишана годината 6890 од создавањето на светот (1382 од Христа). Во подножјето на живописот има лековит извор.

## Поврзано
* Серско-нигритска епархија

## Наводи

Богородица, Дервешани
Богородица, Дервешани
Каурин

[мини| [Теодор Жерико: *Ѓаур* (1820, литографија; Метрополитен музеј на уметноста, Њујорк)]]
[мини| [Ежен Делакроа: *Борбата на ѓаурот и Хасан* (1826 година, масло на платно; Уметнички институт во Чикаго ), инспириран од *Ѓаурот* на Лорд Бајрон]]
**Ѓаур** или **каурин** (; од    *gâvor* застарена варијанта на современиот گبر *гаур*, првично изведен од ; ;  ; , , ) што значи „неверник“ — поим историски користен во Отоманското Царство за немуслиманите или поконкретно за христијаните на Балканот.

Енциклопедија Британика од 1911 година го опишала поимот на следниов начин:

За време на Танзиматот (1839 — 1876), употребата на поимот од страна на муслиманите за немуслиманите била забранета за да се спречат проблемите што се појавувале во општествените односи.

## Европски културни референци
[мини| ''Ѓаури пушат чибук со [пашата од Дарданелите*, илустрација на книга од 1839 година.]]

* Ѓаур е име дадено на злобното чудовиште на човекот во приказната *Vathek*, напишана од Вилијам Бекфорд на француски во 1782 година и преведена на англиски набрзо потоа.
* Во 1813 година[[Џорџ Гордон Бајрон|, Лорд Бајрон]] ја објавил својата песна *The Giaour: A Fragment of a Turkish Tale*, чии теми се вртат околу идеите за љубовта, смртта и задгробниот живот во Западна Европа и [[Отоманско Царство|Отоманското Царство]].
* *Le Giaour'', слика од 1832 година на Ари Шефер, масло на платно, „ Musée de la Vie romantique “, Хотел Шефер-Ренан, Париз.

## Поврзано
* Раја

## Наводи

Категорија:Христијанството во Отоманското Царство
Категорија:Турцизми
Црква „Св. Димитриј“ - Субашќој

**Свети Димитриј** () — црква во селото Субашќој, Серско, Егејска Македонија. Влегува во состав на Серско-нигритската епархија на Цариградската патријаршија.

## Историја
Црквата се наоѓа во денешниот парк на сретселото. Според вградената мермерна плоча (подоцна уништена), црквата е изградена во 1880 г. за време на игуменството на Теодосиј во Серскиот манастир.

Според натписот, трошокот за иградба го поднеле двајца монаси од Серскиот манастир, па така веројатно и храмот бил починет нему. Првично бил гробишна црква, но подоцна гробиштата се преместени.

Во 1953 г. храмот е обновен, но во септември 1997 г. изгорел во пожар.

Обновениот храм е во византиски стил.

## Поврзано
* Серско-нигритска епархија

## Наводи

## Надворешни врски

Димитриј, Субашќој
Богородица, Субашќој
Категорија:Појавено во 1880 година
Црква „Св. Марина“ - Субашќој

**Света Марина** () — црква во селото Субашќој, Серско, Егејска Македонија. Влегува во состав на Серско-нигритската епархија на Цариградската патријаршија.

## Историја
Црквата е изградена околу 1880 г., но можеби и порано, бидејќи во црковната кондика на селото има приходи и расходи од храмот од 1874 – 1884 г. Сместена е во долниот крај на селото по патот за Сер и првично била приватен параклис. Во 1928 г. на дел од парцелата е изградено училиштето, а во 1953 г. училишниот двор е проширен за сметка на црковниот. Во 1989 г. црквата е обновена. Иконата на Света Марина на иконостасот е од 1773 г.

## Поврзано
* Серско-нигритска епархија

## Наводи

Марина, Субашќој
Марина, Субашќој
Категорија:Појавено во 1880 година
Црква „Св. Јован Претеча“ - Субашќој

**Свети Јован Претеча** () — црква во селото Субашќој, Серско, Егејска Македонија. Влегува во состав на Серско-нигритската епархија на Цариградската патријаршија.

## Историја
Црквата е наречена и Мал Претеча (*Προδρομούδι*, *Продромуди*) за да се разликува од Серскиот манастир „Св. Јован Претеча“. Изградена е во јужниот дел на селото во 1891 г. врз постар храм. За време на изградбата откриени се темелите на стара црква во виантиски стил, мермерни парчиња и плочи од подот и архитектонски елементи. Таа првобитна црква била изгорена. На мермерниот натпис во црквата се вели дека храмот е обновен откако на Евангелос Атанасиу Гредис во 1883 г. му се сонило дека треба да го направи. Црквата настрадала за време на бугарската окупација зимата 1916-17 г. кога турски војници во сојуз со Бугарите ги изгориле дрвенаријата и иконите. Во 1924 г. црквата е обновена по иницијатива на Андонис Маркопулос. Подоцна е додаден нартекс, а во 2001 г. храмот е живописан. Во 1981 г. тука се преместени селските гробишта. Иконата на Свети Ѓорѓи од XVIII век е префрлена во парохискиот храм „Успение на пресв. Богородица“.

## Поврзано
* Серско-нигритска епархија

## Наводи

Јован Претеча, Субашќој
Јован Претеча, Субашќој
Категорија:Појавено во 1891 година
ХЕК Париз

thumb|right|250px
**ХЕЦ Париз** или едноставно **ХЕЦ** e универзитет во Париз, Франција. Претставува еден од најпрестижните и најелитните Универзитети и е член на таканаречената Paris Tech, основан во 1881 година.

## Наводи

## Надворешни врски
* HEC Paris 

Категорија:Универзитети во Париз
Црква „Св. Илија“ - Субашќој

**Свети Илија** () — црква кај селото Субашќој, Серско, Егејска Македонија. Влегува во состав на Серско-нигритската епархија на Цариградската патријаршија.

## Историја
Црквата се наоѓа источно од селото. Изградена е во 1900 г. според податоците на Гаврил Кундијадис. Во црковната кондика на селото во 1863 г. е спомената месноста „баир на Пророк Илија“, што укажува на тоа дека на ова место претходно постоела црква посветена на истиот светец. Во 1907 г. на ридот се одиграла борба помеѓу андартскиот капетан Стратис Адрамитиотис и турската војска. Црквата е живописана.

## Поврзано
* Серско-нигритска епархија

## Наводи

Илија, Субашќој
Илија, Субашќој
Категорија:Појавено во 1900 година
Црква „Св. Ѓорѓи“ - Субашќој

**Свети Ѓорѓи** () — црква во селото Субашќој, Серско, Егејска Македонија. Влегува во состав на Серско-нигритската епархија на Цариградската патријаршија.

## Историја
Црквата е сместена на североисточниот крај на селото. Тука во турско време биле гробиштата, привчно само на источното маало, а а подоцна на целото село. Во 1981 г. се преместени во месноста Продроми. Храмот е изграден во 1925 – 1927 г. на местото на постар храм. Во 1980 г. изгорел во пожар, за во 1982 г. да биде обновен во поголеми димензии.

Крај црквата секоја година на Ѓурѓовден се одржува празникот „Дракоктонија“ — Убивање на змејот. Фестивалот е меѓу највпечатливите во Македонија и се смета за стар. Според месната легенда, некогаш некој змеј ја сопрел водата на сите селски чешми додека селаните не му ја донесат царската ќерка како жртва. Селаните се помолиле на Свети Ѓорѓи, кој се појавил и го убил змејот. На овој празник случката се пресоздава, проследена со обилно јадење и пиење.

## Поврзано
* Серско-нигритска епархија

## Наводи

Ѓорѓи, Субашќој
Ѓорѓи, Субашќој
Категорија:Појавено во 1927 година
Стефан Богориди

**Стефан Богориди** (, , ), роден како **Стојко Цонков Стојков** (; 1775 — август 1859) бил висок османлиски државник со бугарско потекло, внук на Софрониј Врачански и татко на Александар Богориди и Николај Вогорид. Стефан и неговиот брат Атанас го добиле името Богориди по Борис I, првиот христијански владетел на Бугарија.

## Биографија
Роден е во 1775 во Котел. Студирал грчки јазик во Букурешт, Влашка, каде го променил своето бугарско име Стојко за грчко Стефан*.* По завршувањето на студиите, Богориди се придружил на османската морнарица како *[[Драгоман]]* и под заповедништво на Мустафа-паша (идниот султан Мустафа IV) учествувал во втората битка кај Абукир против Наполеон I Бонапарт во Египет.

Во 1812 Богориди заминал во Молдавија со кнезот Скарлат Калимахи кој го назначил за гувернер на Галац (1812—1819). Во 1821, за време на влашкото востание на Тудор Владимиреску и инвазијата на Филики Етерија како дел од грчката војна за независност, Богориди бил кајмакам на Влашко. Следната година, после опсежната офанзива на Александар Ипсилантис, бил кајмакам на Молдавија, а потоа повторно бил драгоман во османската флота. Помеѓу 1825 и 1828 бил испратен во егзил во Анадолија.

После Руско-турската војна од 1828-1829 и Одринскиот договор, бил советник на Махмуд II, кој му ја доделил титулата бег и го назначил за управител на островот Самос. Островот го посетил само еднаш во 1839 и го управувал од Цариград. Богориди, кој го преименувал главниот град на островот во *Стефанополис* по себе си, бил омразен од локалното грчко население поради своеволното владеење. Жителите на Самос се побуниле против него во 1849 година, а султанот го заменил во 1850. година.

За време на султанот Абдул Меџид I, Богориди бил член на Танзиматскиот совет и империски советник. Добил дозвола од Абдул Меџид за изградба на бугарска православна црква во Цариград и ја поклонил својата куќа во Фанар во 1849. На тоа место подоцна била подигната познатата Железна црква, која во негов спомен била наречена *Свети Стефан*. Починал во август 1859 во Истанбул.

## Надворешни врски

Категорија:Бугарско благородништво
Категорија:Починати во 1859 година
Манастир „Св. Константин“ - Везник

**Свети Константин** () — манастир во селото Везник, Серско, Егејска Македонија. Влегува во состав на Серско-нигритската епархија на Цариградската патријаршија.

Манастирот е изграден на истоимениот рид во јужниот дел на селото. Според натписот на вградената плоча над западниот влез, храмот е подигнат во 1872 година. Негов Ктитор е Георгиос Васаку Апостолу. Според друг натпис лево од иконостасот, црквата е обновена и проширена во 1877 г. од монахот Герман. Црквата има две елипсовидни куполи на правоаголни столбови и лакови. Жртвеникот е покриен со свод. Иконостасот има мермерна основа, а нагоре е резбан во дрво. Во храмот има вредни икони од XIX век.

## Поврзано
* Серско-нигритска епархија

## Наводи

Константин, Везник
Константин, Везник
Константин, Везник
Константин, Везник
Категорија:Појавено во 1872 година
Ударна точка (филм)

***Ударна точка*** (изворно: ***Point of Impact***), исто така објавен како ***Шпанска роза*** (***Spanish Rose***), ― акционен филм од 1993 година во режија на Боб Мисиоровски со Мајкл Паре, Барбара Карера и Мајкл Ајронсајд. Паре глуми цариник кој почнал правдата сам да ја извршува, а Карера сопруга на кубански мафијаш, кој го игра Ајронсајд. Некои сцени биле снимени во КваЗулу-Натал во Јужна Африка, во Дурбан и Умланга.

## Наводи

## Надворешни врски

* 
* 
* 
Категорија:Филмови од 1993 година
Категорија:Соединетодржавски акциони филмови
Алберт Волпе

**Алберт Волпе** ― измислен лик кој се појавува во филмот *[[Кум 3 (филм)|Кум  Дел III]]* од 1990 година. Тој е претставен од Кармине Кариди, кој бил претставуван од Кармине Розато во *[[Кум II|Кум II]]* (1974). Волпе е шеф на Чикашката филијала во 1970-тите.

## ''Кум III''
Алберт Волпе е еден од дарителите во Комисијата. Познато е дека е човек со око за големите бизниси и е еден од многуте што се обиделе да заработат богатство со инвестирање во казината на Мајкл Корлеоне. Мајкл свикува состанок на Комисијата во хотел во Атлантик Сити и ја ликвидира својата коцкарска империја, правејќи ги неговите партнери, вклучувајќи го и Волпе, мултимилионери.

Сепак, успехот на Волпе е краткотраен. Неколку моменти откако Мајкл ја најавува продажбата, еден од атентаторите кои работат за предавничкиот капорежим на семејството Корлеоне*,* Џои Заса отвораат оган во хотелот, убивајќи ги сите внатре освен Мајкл и неговиот внук Винсент Корлеоне. Волпе е застрелан откако ќе го заглави својот „среќен капут“ на вратата.

## Наводи

Категорија:Културолошки претстави за мафијата
Категорија:Измислени Сицилијанци
Категорија:Измислени италијански Соединетодржавци
Категорија:Измислени иселеници во Соединетите Држави
Категорија:Измислени гангстери
Категорија:Филмски ликови појавени во 1990 година
Категорија:Ликови од Кум
Алекс Адамс (крикетар)

**Фабијан Алекс Адамс** (роден на 7 јануари 1975 година) е поранешен ангилски играч на крикет. Тој бил десничар во отворањето на батсмен,и бил првиот Ангилец кој постигна стотка од прва класа.

## Кариера
Адамс го направил своето првокласно деби за *[[Заветрени Острови|Заветрените Острови]]* во мај 1997 година, играјќи против Гвајана во 1996-97 Red Stripe Cup . Тој беше надвор од терените за пет возења во првите ининги, но не постигна 69 во вториот, отворајќи го ударот со Џуни Мичум . Во февруари 2003 година, Адамс постигна 103 нерешени против Западните Инди Б, станувајќи првиот Ангвиланец кој постигнал првокласен век. Тој ја заврши сезоната 2002-03 Carib Beer Cup со 473 трки од седум натпревари, зад само Стјуарт Вилијамс за Leewards. Во 2002-2003 Red Stripe Bowl, во отсуство на Вилијамс, Адамс служеше како капитен на тимот на Остатокот од Леворд Острови кој играше за време на периодот на Антигва и Барбуда како посебен учесник. Тој ги одигра своите последни натпревари за Leewards во Регионалниот четиридневен натпревар 2004-05, на возраст од 29. Во 2006 година, Адамс одиграл и еден натпревар за Ангвила на турнирот Стенфорд 20/20, против Барбадос .

## Наводи

## Надворешни врски
* Профил на играч и статистика во CricketArchive
* Профил на играч и статистика на ESPNcricinfo

Категорија:Живи луѓе
Категорија:Родени во 1975 година
Категорија:Луѓе од Долината, Ангвилан
Категорија:Ангвила крикет
Дот и Кито

***Точка и Кеето*** (изворно: ***Dot and Keeto***)― австралиски анимиран филм од 1986 година.

## Заплет
Кога Дот случајно ќе изеде магичен корен и ќе се смали до големина на инсект, таа одеднаш е сама во светот на џиновски суштества и огромна грмушка. Но, нејзините претходни добри дела во спасувањето на беспомошен комарец и вилинско коњче од опасноста од пајакова мрежа гарантираат двајца многу сигурни и корисни пријатели. Со помош на комарецот Кито, гасеницата Батервок и ненадејна посета од стара пријателка, Дот тргнува во голема авантура за да открие начин да се врати во нејзината првобитна големина.

## Улоги

* Робин Мур - Дот (глас), Сајмон (глас), Мама (глас), Кенгурот, Опосумот, Осата, разно.
* Кит Скот - Кито, Батервок, Атлантис, Штурецот, разно.

## Тривија

* Ова е втор филм во кој Ешли Ејр ја игра верзијата на Дот во живо.

## Наводи

## Надворешни врски

* 
* Дот и Кито  на Oz Movies

Категорија:Филмови на Flying Bark Productions
Категорија:Филмови на англиски јазик
Категорија:Австралиски анимирани филмови од 1980-тите
Категорија:Детски анимирани филмови од 1980-тите
Категорија:Филмови од 1986 година
Категорија:Австралиски детски музички филмови
Категорија:Австралиски детски авантуристички филмови
Категорија:Анимирани филмови за инсекти
Категорија:Филмови во промена на големина
Категорија:Филмови режирани од Јоран Грос
Категорија:Музички филмови од 1980-тите
Категорија:Филмови со акција во живо и анимација
Категорија:Филмови на англиски јазик од 1980-тите
Грубо момче (филм)

**„Грубо момче“** (англиски: *Rude Boy*) е британски филм од 1980 година, во режија на Џек Хезан (Jack Hazan) и Дејвид Мингеј (David Mingay), кој е и автор на сценариото заедно со Реј Генџ (Ray Gange). Главните улоги ги играат: Дејв Армстронг (Dave Armstrong), Бари Бејкер (Barry Baker), Тери Бари (Terry Barry) и членовите на рок-групата Клеш (The Clash). Филмот е снимен за време на концертните турнеи на Клеш низ Британија во 1978 година, насловени како *Clash on Patrol* и *Sort it Out*. На Берлинскиот филмски фестивал, филмот добил посебно признание и бил номиниран за наградата „Златна мечка“.

## Содржина
Во филмот се прикажани доживувањата на панкерот Реј кој дава отказ од работата и почнува да работи како концертен техничар на групата Клеш...

## Наводи

Категорија:Британски филмови
Категорија:Музички филмови
Категорија:Филмови на Џек Хезан
Категорија:Филмови на Дејвид Мингеј
Категорија:Филмови со Дејв Армстронг
Категорија:Филмови со Бари Бејкер
Категорија:Филмови со Тери Бари
Категорија:Филмови на англиски јазик
Категорија:Филмови од 1980 година
Категорија:Филмови за музичари
Категорија:Филмови чие дејствие се одвива во Обединетото Кралство
Ајас (филм)

***Ајас*** ― турски анимиран филм од 2013 година, продуциран од Düşyeri Animation Studios. Филмот излезе на националното општо прикажување на 22 ноември 2013 година.

## Заплет
Шестгодишниот Ајас потекнува од огромно семејство. Истанбул е неговиот роден град, кој го истражува заедно со неговата сестра и сите негови братучеди. Тој е љубопитно, паметно, весело мало момче на кое никогаш не му се досадува.

## Наводи

## Надворешни врски

* Најавно видео на YouTube
Категорија:Филмови на турски јазик
Категорија:Филмови од 2013 година
Категорија:Турски анимирани филмови
Сид и Ненси

**„Сид и Ненси“** (англиски: *Sid & Nancy*) е британски биографски филм од 1986 година, во режија на Алекс Кокс (Alex Cox). Главните улоги ги играат: Гери Олдман и Клои Веб. Споредна улога во филмот имаат: Дејвид Хајман, Ксандер Беркли и Кортни Лав. Филмот го прикажува животот на Сид Вишос, басист од панк-рок-групата Секс Пистолс, и неговата деструктивна врска со девојката Ненси Спанџен.

Филмот премиерно бил прикажан на Канскиот филмски фестивал во мај 1986 година. Иако на кино-благајните не успеал да го поврати буџетот за продукција, филмот бил позитивно примен од повеќето критичари и стекнал култни следбеници.

## Содржина
Филмот го прикажува животот на познатиот панкер Сид Вишз (Sid Vicious), член на групата Секс пистолс. Вистинското име на Сид било Џон Сајмон Ричи (John Simon Ritchie), а тој потекнувал од татко-трубач кој ја оставил мајка му уште за време на бременоста. Мајка му на Сид, како припадничка на хипи-движењето, често одела на концерти и на музички фестивали при што со себе го водела и малечкиот син. Тој пораснал во источниот дел на Лондон во кој владееле дрогата и сиромаштијата. Кога имал 15 години го напуштил училиштето, а на седумнаесетгодишна возраст станал еден од најпознатите луѓе во Англија, познат како Сид Вишз (го игра Олдман), член на Секс пистолс. Кога ја запознава Американката Ненси Спанген (ја игра Веб), животот на Сид целосно се менува. Амбициозната Ненси извршила големо влијание врз него и го присилила повеќе да се ангажира и да добие позабележително место во групата. Нивната врска била одбележана со претерана употреба на дрога и алкохол така што морала да заврши трагично.

## Наводи

## Надворешни врски
* 
* 
* 
* 
* 

Категорија:Британски филмови
Категорија:Музички филмови
Категорија:Биографски филмови
Категорија:Биографски филмови за музичари
Категорија:Филмови на Алекс Кокс
Категорија:Филмови со Клои Веб
Категорија:Филмови со Дру Скофилд
Категорија:Филмови со Дејвид Хејман
Категорија:Филмови со Деби Бишоп
Категорија:Филмови со Пери Бенсон
Категорија:Филмови со Кети Бурк
Категорија:Филмови со Гери Олдман 
Категорија:Филмови на англиски јазик
Категорија:Филмови од 1986 година
Категорија:Филмови за музичари
Категорија:Филмови чие дејствие се одвива во Лондон
Категорија:Филмови чие дејствие се одвива во Њујорк (сојузна држава)
Категорија:Филмови снимени во Њу Џерси
Категорија:Филмови снимени во Лондон
Денес треба нешто да се случи

**„Денес нешто треба да се случи“** — македонски краток филм од 1976 година. Режијата е на Миле Грозданоски, кој го напишал и сценариото.

## Улоги

## Наводи

## Надворешни врски
* 

Категорија:Филмови од 1976 година
Категорија:Македонски филмови од 1970-тите
Категорија:Филмови на Миле Гроздановски
Категорија:Појавено во 1976 година во Македонија
Категорија:Појавено во 1976 година во Југославија
Гаврила Игњатовиќ

**Игуменија Гаврила**, родена као *Равијојла Игњатовиќ*, била игуменија на Манастир Раваница во периодот од 1958 до 2005 година.

## Животопис
Игуменијата Гаврила води потекло од благочестиво христијанско семејство, родена во 15 октомври 1920 година во с. Чукојевац – Краљево, од родители Полексија и Станимир Игњатовиќ. 

Од рани години го прифати Божјото Слово. Како  предана и милозлива христијанка, беше една од првите членки на Црковниот хор во црквата Св. вмч. Димитриј во Чукојевац. Нејзината животна желба, целосно да му се предаде и посвети на Бога, и се исполни во 16 мај 1956 година, кога прими монашки потстриг од нашиот епископа господин Хризостома. 

Произведена во игуменија Манастир Раваница 6 август 1958 година. По кратко боледување 10 јануари 2005 се упокои мајка Гаврила, игуменија во женскиот Манастир Раваница во Србија.

## Наводи

Категорија:Луѓе од Краљево
Категорија:Починати во 2005 година
Категорија:Родени во 1920 година
Пустина (ТВ-филм)

**„''Пустина''“** — македонски краток филм од 1967 година. Режијата е на Душко Наумов, а сценариото на Ѓорѓи Абаџиев и Ташко Георгиевски.

## Улоги

## Надворешни врски
* 

Категорија:Филмови од 1967 година
Категорија:Македонски филмови од 1960-тите
Категорија:Филмови на Душко Наумов
Категорија:Појавено во 1967 година во Македонија
Категорија:Појавено во 1967 година во Југославија
Конформист (филм)

**„Конформист“** (италијански: *Il conformista*) е италијанско-француско-германски филм од 1970 година, во режија на Бернардо Бертолучи (Bernardo Bertolucci). Главните улоги ги играат: Жан-Луј Трентињан (Jean-Louis Trintignant), Стефанија Сандрели (Stefania Sandrelli), Гастон Мошин (Gastone Moschin), Енцо Тарошо (Enzo Taroscio), Пјер Клементи (Pierre Clementi) и Доминик Санда (Dominique Sanda). Филмот, кој е снимен по истоимениот роман на Алберто Моравија, се смета за едно од најдобрите остварувања на Бертолучи при што освоил повеќе награди, а бил номиниран и за „Оскар“ за најдобро сценарио засновано на книжевно дело.

## Содржина
Во 1920-тите, тринаесетгодишното момче Марчело (го игра Трентињан) се обидува да го заведе хомосексуалецот Лино, а за награда му ветува пиштол. Меѓутоа, Марчело со тој пиштол го убива Лино, но неговата винаникогаш не е откриена. Во 1938 година, Марчело живее како угледен професор по филозофија во фашистича Италија. Наскоро, тој се жени со Џулија (ја игра Сандрели), обична, убава и површан девојка. Мајка му на Марчело е наркоманка и тој нема никакви односи со неа, а татко му е во лудница. Марчело работи за фашистичката тајна служба и тоа го прави да се чувствува важен. Еден ден, од него бараат да замине во Париз за да го следи својот поранешен професор, кој е познат антифашист. Патем, нему му даваат задача да го ликвидира професорот и му даваат пиштол со кој треба да го изврши убиството. Марчело пристига во Париз заедно со Џулија и набрго го среќава професорот при што ја запознава и неговата убава жена Ана (ја игра Санда). Тогаш, плановите на Марчело се расипуваат...

## Наводи

Категорија:Италијански филмови
Категорија:Германски филмови
Категорија:Француски филмови
Категорија:Филмови на Бернардо Бертолучи
Категорија:Филмови со Доминик Санда
Категорија:Филмови со Гастон Мошин
Категорија:Филмови со Енцо Тарошо
Категорија:Филмови со Пјер Клементи
Категорија:Филмови со Жан-Луј Трентињан
Категорија:Филмови со Стефанија Сандрели 
Категорија:Филмови на италијански јазик
Категорија:Филмови на француски јазик
Категорија:Филмови од 1970 година
Категорија:Филмови засновани на романи
Категорија:Филмови чие дејствие се одвива во Париз
Категорија:Филмови чие дејствие се одвива во Рим
Награда Празник на липите

Наградата „Празник на липите“ е традиционална награда што ја доделува Друштвото на писателите на Македонија за најдобра напишана песна или есеј по повод истоимената манифестација во организација на Друштвото, кога се доделува и наградата за творечки опус „Книжевен жезол“.

Наградата се доделува на членови на Друштвото, по правило, по претходно распишан тематски конкурс. За доделувањето на наградата одлучува селектор или жири-комисија.

Победничките дела се објавуваат во првиот претстоен број на ревијата „Стожер“.

Меѓу добитниците на оваа награда се вбројуваат македонските писатели и поети: Стефан Марковски, Зоран Пејковски, Весна Мундишевска-Велјановска, Сузана В. Спасовска, Игор Крајчев, Евгенија Шуплинова, Вања Изова Велева, Ана Стојаноска, Даниела Андоновска-Трајковска, Михајло Свидерски, итн.

## Наводи
Категорија:Награди:Книжевност:Македонија
Категорија:Македонски награди
Категорија:Македонски литературни награди
Лиле Георгиева

**Лиле Георгиева** ( во Куманово —  во ) — македонска театарска, филмска и телевизиска глумица.

## Филмографија
Георгиева ги остварила филмските улоги:

## Награди
* Награда за улогата на ликот Јохана во претставата „*Заточениците од Алтона*“, доделена за време на МТФ „Војдан Чернодрински“ во Прилеп (1966)

## Наводи

Категорија:Глумици од Куманово
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Југословенски глумци
Болва в’уво

**Болва в’уво** — македонски филм снимен во 1991 година во режија на Коле Ангеловски.

## Улоги

## Наводи

Категорија:Македонски филмови од 1990-тите
Категорија:Филмови на Коле Ангеловски
Категорија:Појавено во 1991 година во Македонија
Ден на независноста (САД)

мини|Огномет на Денот на независноста над Вашингтонскиот споменик во 1986 година
**Ден на независноста** (, разговорно **Четврти јули**, *Fourth of July*) — федерален празник во Соединетите Американски Држави (САД) во чест на Декларацијата за независност, ратификувана од Вториот континентален конгрес на 4 јули 1776 година, со што се основани Соединетите Американски Држави.

Делегатите на Вториот континентален конгрес прогласиле дека Тринаесетте колонии повеќе не се потчинети на монархот на Британија, кралот Џорџ III, и дека сега се обединети, слободни и независни држави. Конгресот гласал да ја одобри независноста со усвојување на Лиовата резолуција на 2 јули и ја усвоил Декларацијата за независност два дена подоцна, на 4 јули.

Денот на независноста најчесто се поврзува со огномети, паради, скари, карневали, саеми, излети, концерти, бејзбол игри, семејни собири, политички говори и церемонии, како и разни други јавни и приватни настани кои ја слават историјата, владата и традициите на Соединетите Американски Држави. Денот на независноста е национален празник на САД.

## Наводи

## Надворешни врски
* Fourth of July Is Independence Day USA.gov

Категорија:Историја на САД
Категорија:Празници во јули
Категорија:Државни празници во САД
Политехничка школа

thumb|right|250px
**Политехничка школа** ( или едноставно *l’X*) — универзитет во Париз, Франција. Претставува еден од најпрестижните и најелитните универзитети и е член на таканаречената Institut polytechnique de Paris, основан во 1794 година.

## Познати дипломци
* Огистен Луј Коши
* Анри Поенкаре
* Жозеф Луј Лагранж
* Анри Бекерел

## Наводи


## Надворешни врски
* Polytechnique

Категорија:Универзитети во Франција
Категорија:Париз
Црква „Св. Бессребреници“ - Долно Крушево

**Свети Бессребреници Кузман и Дамјан** () — црква во селото Долно Крушево, Зихненско, Егејска Македонија. Влегува во состав на Серско-нигритската епархија на Цариградската патријаршија.

Во 1941 г. по уништувањето на Горно и Долно Крушево од германските сили, оваа црква заедно со „Св. Ѓорѓи и Св. Рафаил“ и училиштето биле единствените три преживеани градби. Подоцна е обновена.

Во 1991 г. храмот е прогласен за заштитен споменик на културата.

## Поврзано
* Серско-нигритска епархија

## Наводи

Бессребреници, Долно Крушево
Бессребреници, Долно Крушево
Категорија:Споменици на културата во Ениќој (општина)
Црква „Св. Теодор Тирон и Теодор Стратилат“ - Горно Крушево

**Свети Теодор Тирон и Теодор Стратилат** () — црква во поранешното село Горно Крушево, Зихненско, Егејска Македонија. Влегува во состав на Серско-нигритската епархија на Цариградската патријаршија.

Црквата е изградена во 1836 г. Во 1941 г. по уништувањето на Горно и Долно Крушево од германските сили, црквата била единствената преостаната градба во селото. Подоцна е обновена.

Во 1991 г. храмот е прогласен за заштитен споменик на културата.

## Поврзано
* Серско-нигритска епархија

## Наводи

Ѓорѓи Рафаил, Долно Крушево
Ѓорѓи Рафаил, Долно Крушево
Категорија:Споменици на културата во Ениќој (општина)
Категорија:Појавено во 1836 година
Манастир „Св. Дух“ - Везник

**Свети Дух** () — манастир кај селото Везник, Серско, Егејска Македонија. Влегува во состав на Серско-нигритската епархија на Цариградската патријаршија.

Манастирот се наоѓа на 2&nbsp;км северно од Везник, на јужните падини на Сминица. Подигнат е во 1857 г. за време на митрополитот Јаков Серски (подоцна александриски патријарх), крај изворот посветен на Светото Тројство. Според месната легенда, везничките Турци решиле да го преземат изворот, кој го анрекувале Али Блема, за таму да изградат џамија и амам. Мухтарот на Везник повикал кадија од Сер, кој во присуство на христијаните и муслиманите решил дека изворот им припаѓа на муслиманите. Турците изградиле базен и свечено го отвориле, но на свеченоста една млада турска танчерка паднала во него и се удавила. Турците ги срушиле градбите и им дозволиле на христијаните да направат црква. Хамот е подигнат од жителите на Везник и околните села исклучително брзо, при што селаните направиле редица долга 2&nbsp;км за пренесување на камења од Сминица од рака на рака. Поради оваа брзина, црквата е мала и има архитектонски недостатоци.

Храмот е камена базилика со дрвен покрив и ѕидови дебели 1,1&nbsp;м. Има должина од 7,85&nbsp;м и ширина од 4,70&nbsp;м. Апсидата на исток однадвор е полукружна. Црквата има втора ниша — жртвеник. Под чесната трпеза е светата вода, која тука дотекува од извор неколку метри северозападно од храмот. Наосот е мал и затоа подоцна е проширен со притвор со димензии од 8,3 × 5,6&nbsp;м и женска црква над него. Покривот на припратата е завршен во 1935 г. Подоцна женската црква е срушена.

За подигањето на храмот сведочат три натписи на мермерни плочи. Два се вградени во јужниот ѕид. Третиот натпис е над главниот влез. Овој натпис ги повторува информациите од претходните и додава дека храмот бил живописан, но дека фреските биле повредени и се одново пресликани во 1939 г. за време на митрополитот Константин Серски. Фреските во наосот и нартексот се конзервирани во 2001 г.

Црквата е живописана. Во неа има неколку вредни икони: „Свети Архангел Михаил“, „Света Троица“ (дело на довишкиот зограф Георгиос Николау), втора икона на Света Троица, „Света Богородица Патеводителка“, „Успение на Пресвета Богородица“, „Исус Христос“, како и „Свети Јован Претеча“ на иконостасот лево од Христос датирана во 1859 г.

Конакот на манастирот е изграден или подновен во 1865 г. според гравираната плоча на него.

Во манастирскиот двор има многувековен чинар широк 11&nbsp;м, како и три чешми — од 1866, 1876 и 1878 г. Првоспоменатата чешма има вградена римска стела со тракиски коњаник, три женски и две машки глави.

## Поврзано
* Серско-нигритска епархија

## Наводи

Дух, Везник
Дух, Везник
Дух, Везник
Дух, Везник
Категорија:Појавено во 1857 година